ପ୍ରଧାନମନ୍ତ୍ରୀ ନରେନ୍ଦ୍ର ମୋଦି କରୋନା ମୁକାବିଲା ପାଇଁ ଦ୍ୱିତୀୟ ପର୍ଯ୍ୟାୟ ଲକ୍ ଡାଉନ ଅବଧି ମେ' ୩ ତାରିଖ ଯାଏଁ ରହିବା ବୋଲି ଘୋଷଣା କରିଛନ୍ତି ।
ସମ୍ପୂର୍ଣ୍ଣ ଦେଶବାସୀଙ୍କୁ ଘରେ ରହି ସୁରକ୍ଷିତ ରହିବାକୁ ପ୍ରଧାନମନ୍ତ୍ରୀ ପରାମର୍ଶ ଦେଇଛନ୍ତି । ସରକାରଙ୍କ ଏହି ଗୁରୁତ୍ୱପୂର୍ଣ୍ଣ ନିଷ୍ପତ୍ତିରେ ଅନ୍ୟ ସଂସ୍ଥା ଭଳି ଗୁରୁତର ଭାବେ ପ୍ରଭାବିତ ହୋଇଛି ଖବରକାଗଜ ଶିଳ୍ପ ।
କେତେକ ଜାତୀୟ ସମ୍ବାଦପତ୍ର ଏହି କ୍ଷତିକୁ ଭରଣା କରିବା ପାଇଁ ନିଜ ନିଜର କର୍ମଚାରୀମାନଙ୍କର ଦରମା କାଟ ପାଇଁ ଘୋଷଣା କରିଥିବା ବେଳେ ଆଉ କିଛି ରବିବାର ସଂସ୍କରଣକୁ ବନ୍ଦ କରିଦେବାକୁ ନିଷ୍ପତ୍ତି ନେଇଛନ୍ତି ।
ତେବେ ଏହି ଲକ୍ ଡାଉନରେ ବେଶୀ ପ୍ରଭାବିତ ହୋଇଛନ୍ତି ଆଞ୍ଚଳିକ ସମ୍ବାଦପତ୍ର ସଂସ୍ଥା । ଆଜିକୁ ୨୧ ଦିନ ହେଲାଣି ଖବର କାଗଜଗୁଡ଼ିକରେ ବିଜ୍ଞାପନ ସମ୍ପୂର୍ଣ୍ଣ ଭାବେ ବନ୍ଦ ।
ଯଦି କୌଣସି ବଡ଼ ବଡ଼ ଆଞ୍ଚଳିକ ସମ୍ବାଦପତ୍ରରେ କାଁ ଭାଁ ବିଜ୍ଞାପନ ପ୍ରକାଶ ପାଇଛି, ତାହା କେବଳ ଆଗୁଆ ଚୁକ୍ତି ହୋଇଥିବା ବିଜ୍ଞାପନରେ ସୀମିତ । ନୂଆ ବିଜ୍ଞାପନର ଚିହ୍ନବର୍ଣ୍ଣ ନାହିଁ ।
ଆସନ୍ତା ମେ' ୩ ତାରିଖ ପର୍ଯ୍ୟନ୍ତ ମଧ୍ୟ ସମାନ ପରିସ୍ଥିତି ଲାଗି ରହିବ । ପରବର୍ତ୍ତୀ ସମୟରେ ପରିସ୍ଥିତି କେତେ ସୁଧୁରିବ ତାହାର ଆକଳନ କରିବା ଖୁବ୍ ମୁସ୍କିଲ ହୋଇ ପଡ଼ିଛି ।
ଖାଦ୍ୟ, ଦୁଗ୍ଧ, ଗ୍ରୋସରି ଭଳି ଅନ୍ୟ ଅତ୍ୟାବଶ୍ୟକ ସାମଗ୍ରୀ କିଣିବା ବେଳେ ଗ୍ରାହକ ପୂରା ଦାମ୍ ଦେଉଥିବା ବେଳେ ଖବରକାଗଜ ଶିଳ୍ପରେ ଗ୍ରାହକମାନେ କେବଳ ମୂଲ୍ୟର ଅଳ୍ପ କିଛି ରାଶି ପ୍ରଦାନ କରିଥାନ୍ତି ।
ଉତ୍ପାଦନ ଏବଂ ବିକ୍ରି ମୂଲ୍ୟ ମଧ୍ୟରେ ଯେଉଁ ପାର୍ଥକ୍ୟ ରହିଥାଏ ତାହା ବିଜ୍ଞାପନ ଜରିଆରେ ଭରଣା ହୋଇଥାଏ ।
କିନ୍ତୁ ବିଜ୍ଞାପନ ହ୍ରାସ ପାଇଥିବାରୁ ଏହାର ସିଧାସଳଖ ପ୍ରଭାବ ଖବରକାଗଜ ଶିଳ୍ପ ଉପରେ ପଡୁଛି । ଅଧିକାଂଶ କ୍ଷୁଦ୍ର ଓ ମଧ୍ୟମ ସମ୍ବାଦପତ୍ର ସେମାନଙ୍କର ପ୍ରକାଶନ ବନ୍ଦ କରି ଦେଇଛନ୍ତି ।
ଆଉ କିଛି ସମ୍ବାଦପତ୍ର ଗୁରୁତର ସମସ୍ୟା ଦେଇ ଗତି କରୁଛନ୍ତି । ଯଦି ଏସବୁ ବନ୍ଦ ହୋଇଯାଏ ତେବେ ଏହାର ପ୍ରଭାବ ନ୍ୟୁଜ୍ ପ୍ରିଣ୍ଟ ଉତ୍ପାଦନ ଉପରେ ମଧ୍ୟ ପଡ଼ିବ ।
ଏହାହେଲେ ବହୁ ସଂଖ୍ୟାକ କର୍ମଚାରୀ, ସେମାନଙ୍କ ପରିବାର ସଦସ୍ୟ ଏବଂ ଅନ୍ୟ ଆନୁଷଙ୍ଗିକ ଶିଳ୍ପ, ଛାପା ଖାନା, ବିତରଣ ବ୍ୟବସ୍ଥା, ଖବରକାଗଜ ଭେଣ୍ଡର ଓ ବିକ୍ରେତା ଆଦି ପ୍ରଭାବିତ ହେବାର ଅଶାଙ୍କା ସୃଷ୍ଟି ହେଉଛି ।
ସହରରେ କାଁ ଭାଁ...ଗାଁକୁ ନାହିଁ..
ଜାତୀୟ ସମ୍ବାଦପତ୍ର ସଂସ୍ଥା ସହ ଓଡ଼ିଶାର କିଛି ପ୍ରମୁଖ ସମ୍ବାଦପତ୍ର କଠିନ ପରିସ୍ଥିତିର ସାମ୍ନା କରି ମଧ୍ୟ ନିଜ ନିଜର ସଂସ୍କରଣ ଜାରି ରଖିଛନ୍ତି ।
ଆଉ କିଛି ଅଳ୍ପଦିନ ପାଇଁ ମଝିରେ ମଝିରେ ନିଜ ନିଜର ସଂସ୍କାରଣ ବନ୍ଦ ରଖୁଛନ୍ତି ।
ଯଦିଓ ସହରର କିଛି କିଛି ସ୍ଥାନରେ ନିଜର ପ୍ରିୟ ଗ୍ରାହକଙ୍କ ପାଖରେ ସମ୍ବାଦପତ୍ର ପହଞ୍ଚିିବାର ପ୍ରୟାସ କରୁଛି ତଥାପି ଗାଁଗୁଡ଼ିକୁ ଏହା ଅପହଞ୍ଚ ।
ଏନେଇ ନିଧି ମୁସ୍ତାଫ ଅଲ୍ଲୀ କହିଛନ୍ତି ଗୋଟିଏ ହାତରେ ଚା' ଓ ଅନ୍ୟ ହାତରେ ଖବର କାଗଜ ପଢ଼ି ଦେଶ ବିଦେଶର କଥା ଜାଣିବା ଆଜିକୁ ମାସେ ହୋଇଯିବ ଭୁଲିଗଲିଣି ।
କେବେ ଏ କରୋନା ଭୟ କମିବ ଆଉ ପୁଣି ଥରେ ଆମେ ସାଧାରଣ ଭାବେ ଜୀବନ ଯାପନ କରିବା କେଜାଣି? ଏନେଇ ହକର୍ ଚିଞ୍ଚ ବେହେରା କହିଛନ୍ତି ରାଜଧାନୀରେ କରୋନାର ବିତ୍ପାତ ରାଜ୍ୟର ଅନ୍ୟ ଜିଲ୍ଲାଠାରୁ ଯଥେଷ୍ଟ ଅଧିକ ।
ଏଥିପାଇଁ ସକାଳୁ ଘର ଘର ବୁଲି ସମ୍ବାଦପତ୍ର ନେବାକୁ ଭୟ ଲାଗୁଛି । ମୁଁ ଜାଣିଛି ସକାଳ ହେବା ମାତ୍ରେ ଲୋକେ ମୋତେ ଅପେକ୍ଷା କରି ରହିଥିବେ । ହେଲେ ଏବେ ଜୀବନ ପ୍ରତି ମୋହ ଲାଗୁଛି । ତଥାପି ଯିବାକୁ ପଡୁଛି ।
ଖବରକାଗଜ ଶିଳ୍ପ ଅଭାବନୀୟ ପରିସ୍ଥିତି ଦେଇ ଗତି କରୁଛି । ଖୁବ୍ କମ ସମୟ ମଧ୍ୟରେ ଏହି ଶିଳ୍ପ ଭୁଶୁଡ଼ି ପଡ଼ିବା ଆଶଙ୍କା ରହିଛି । ଏଭଳି ଭୟରେ ଏବେ ଦେଶର ଅଧିକାଂଶ ସମ୍ବାଦପତ୍ର ସଂସ୍ଥା ।
ଏଭଳି ସ୍ଥିତିର ମୁକାବିଲା ପାଇଁ ବିକଳ୍ପ ମାଧ୍ୟମ ଆଜିଛି ୱେବ୍ ପେଜ୍, ପୋର୍ଟାଲ ଓ ଆପ୍ ।
ରାଜ୍ୟର କିଛି ପ୍ରମୁଖ ଗଣମାଧ୍ୟମର ସମ୍ବାଦ ସେମାନଙ୍କର ନିଜସ୍ୱ ଇ-ପେଜ୍ ପଢ଼ି ହେଉଥିବା ବେଳେ କିଛି ପ୍ରମୁଖ ୱେବ୍ ପୋର୍ଟାଲ ଓ ପ୍ପ୍ ମଧ୍ୟ ଏ ଦିଗରେ ନିଜର ଉପସ୍ଥିତି ଜାହିର କରି ପାରିଛନ୍ତି ।
ତେବେ ସବୁଠାରୁ ବେଶୀ ସମସ୍ୟା ଭାବେ ଉଭା ହୋଇଛି ବିଜ୍ଞାପନ । ସମ୍ବାଦପତ୍ରରେ ବିଜ୍ଞାପନ ଆସୁଥିବା ବେଳେ ୱେବ୍ ପୋର୍ଟାଲ ଓ ଆପ୍ ଗୁଡ଼ିକରେ ତାହା ନାହିଁ ।
ଏ ବାବଦରେ ରାଜ୍ୟର ଜଣେ ବରିଷ୍ଠ ସାମ୍ବାଦିକ କହିଛନ୍ତି କରୋନା ଆମକୁ ଚେତାଇ ଦେଉଛି କିଛି କିଛି ବିକଳ୍ପ ଚିନ୍ତା କରିବାର ସମୟ ଆସିଛି ।
ସମ୍ବାଦପତ୍ରମାନଙ୍କ ଦ୍ୱାରା କରାଯାଇଥିବା ଇ-ପେପର୍ ଫଳପ୍ରଦ ନିଶ୍ଚିତ ହେଲେ ଇଣ୍ଟରନେଟ୍ ଫାଷ୍ଟ ନହେଲେ ଏସବୁ ଖୋଲିବା ବି ମୁସ୍କିଲ ।
ୱେବ୍ ପୋର୍ଟାଲମାନଙ୍କୁ ଆହୁରି ଶକ୍ତିଶାଳୀ କଲେ ପ୍ରସ୍ତୁତ କରି ସମ୍ବାଦପତ୍ର ସହ ପ୍ରତିଯୋଗିତା କରିବାକୁ ହେବ । ତେବେ ଯାଇ ସେମାନଙ୍କୁ ବିଜ୍ଞାପନ ମିଳିପାରିବ ।
ସେହିପରି ଓଡ଼ିଶାରେ ବର୍ତ୍ତମାନ ସୁଧ୍ୟା ଓଡ଼ିଶାରେ ନ୍ୟୁଜ୍ ଆପ୍ ର ଟ୍ରେଣ୍ଡ ଆରମ୍ଭ ହୋଇନାହିଁ ।
ଅବଶ୍ୟ ଲୋକମାନଙ୍କ ନିକଟରେ ତତକ୍ଷଣାତ୍ ଓ ପରବର୍ତ୍ତୀ ସମୟରେ ବିସ୍ତୃତ ଭାବେ ଖବର ପହଞ୍ଚାଇବା ଦିଗରେ 'ଲୋକାଲ ୱାୟାର' ମୋବାଇଲ ଆପ୍ ଗୁରୁତ୍ୱପୂର୍ଣ୍ଣ ତଥା ଅଗ୍ରଣୀ ଭୂମିକା ନେଇଛି ।
ଏଦିଗରେ ଭାବିବାର ସମୟ ଆସିଛି । ତାଛଡ଼ା ସମସ୍ତ ବିକଳ୍ପ ଗଣମାଧ୍ୟମ ଜରୁରୀକାଳୀନ ପରିସ୍ଥିତିରେ ମଧ୍ୟ କିପରି ଶିଳ୍ପକୁ ବଞ୍ଚାଇ ରଖିହେବ ସେ ଦିଗରେ ଭାବିବା ଦରକାର ।
ଲକ୍ ଡାଉନ୍ ଭଳି କଠିନ ପରିସ୍ଥିତିରେ ଖବରକାଗଜ ସଂସ୍ଥାମାନଙ୍କୁ ସାହାଯ୍ୟ କରିବା ପାଇଁ ଭାରତୀୟ ଖବରକାଗଜ ସଂଘ(ଇଣ୍ଡିଆନ୍ ନୁ୍ୟଜ୍ ପେପର ସୋସାଇଟି) ବା ଆଇଏନଏସ୍ ସରକାରଙ୍କ ଜରୁରି ହସ୍ତକ୍ଷେପ ଲୋଡ଼ିବା ସହିତ ସହାୟତା ଦାବି କରିଛି ।
ଆସନ୍ତା ଦୁଇବର୍ଷ ପାଇଁ ଟିକସ ଛାଡ଼ି ଦେବାକୁ ଆଇଏନଏସ୍ ଦୋହରାଇଛି । ଏଥିସହିତ ନ୍ୟୁଜ୍ ପ୍ରିଣ୍ଟ ଉପରୁ ଆମଦାନି ଶୁଳ୍କ ହଟାଇବା ପାଇଁ ମଧ୍ୟ ଦାବି କରିଛି ।
ଖବରକାଗଜ ଶିଳ୍ପ କରୋନା ଭାଇରସ୍ ସଂକ୍ରମଣ, ବିଜ୍ଞାପନ ରାଜସ୍ୱ ହ୍ରାସ ଏବଂ ଆମଦାନୀ ଶୁଳ୍କ ଆଦାୟ ଭଳି ୩ ପ୍ରକାର ଅସୁବିଧାର ସମ୍ମୁଖୀନ ହେଉଛି ।
କରୋନା ପ୍ରଭାବରେ ଅର୍ଥନୀତିର ସ୍ଥିତି ଖରାପ ହେବାରେ ଲାଗିଥିବାରୁ ବିଜ୍ଞାପନ ମିଳୁନାହିଁ ।
ଏଭଳି ପରିସ୍ଥିତିରେ ଖବରକାଗଜ ଶିଳ୍ପକୁ ବଞ୍ଚାଇ ରଖିବା ଲାଗି ସରକାରଙ୍କ ସହାୟତା ଆବଶ୍ୟକ ବୋଲି ଆଇଏନଏସ୍ କହିଛି ।
କେନ୍ଦ୍ର ସୂଚନା ଓ ପ୍ରସାରଣ ମନ୍ତ୍ରଣାୟଳର ସଚିବ ରାଜୀବ ମିତ୍ତଲଙ୍କୁ ଏହି ମର୍ମରେ ଆଇଏନଏସ୍ ଚିଠି ଲେଖିଛି । ଖବରକାଗଜ ଶିଳ୍ପ ସେମାନଙ୍କ ପୃଷ୍ଠା ସଂଖ୍ୟା ବହୁ ମାତ୍ରାରେ କମାଇଛନ୍ତି ।
ଅନେକ ସମ୍ବାଦପତ୍ର ସାପ୍ତାହିକ ପୃଷ୍ଠା ଗୁଡ଼ିକ ମୁଖ୍ୟ ସଂସ୍କାରଣ ସହିତ ମିଶାଇ ଦେଇଛନ୍ତିି ।
ଏହାସତ୍ତ୍ୱେ ଖବରକାଗଜ ଗୁଡ଼ିକ ପ୍ରତିଦିନ କ୍ଷତି କରି ଚାଲିଛନ୍ତି ବୋଲି ସୂଚନା ଓ ପ୍ରସାରଣ ମନ୍ତ୍ରଣାଳୟକୁ ଲେଖିଥିବା ଚିଠିରେ ଆଇଏନଏସ୍ ଉଲ୍ଲେଖ କରିଛି ।
ଚିଠିରେ କୁହାଯାଇଛି ନୁ୍ୟଜ୍ ପ୍ରିଣ୍ଟ ଉପରୁ ୫ ପ୍ରତିଶତ ଆମଦାନୀ ଶୁଳ୍କ ହ୍ରାସ, ଖବରକାଗଜ ପ୍ରତିଷ୍ଠାନଗୁଡ଼ିକୁ ୨ ବର୍ଷର ଟିକସ ଛୁଟି, ଡିଏଭିପି ବିଜ୍ଞାପନ ଦରରେ ୫୦ % ବୃଦ୍ଧି ସହିତ ଛାପା ଗଣମାଧ୍ୟମ ପାଇଁ ବଜେଟ ରାଶି ୧୦୦ ପ୍ରତିଶତ ବୃଦ୍ଧି କରାଯାଉଛି ।
ଏଥିସହ ବିଜ୍ଞାପନ ସଂକ୍ରାନ୍ତରେ ସମସ୍ତ ବାକିଆ ବିଲ୍ ପରିଶୋଧ କରାଯିବା ଦରକାର । ତେବେ ରାଜ୍ୟ ସରକାରମାନଙ୍କୁ ଏନେଇ ନିର୍ଦ୍ଦେଶ ଦେବାକୁ ଚିଠିରେ କୁହାଯାଇଛି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
